שינה איינגר

שינה איינגר (באנגלית: Sheena Iyengar; ) היא פרופסור למנהל עסקים בבית הספר לניהול של אוניברסיטת קולומביה. היא מומחית בעלת שם עולמי בחקר קבלת החלטות ומחברת הספר "The art of choosing".

ביוגרפיה 
איינגר נולדה בטורונטו, קנדה. הוריה הם סיקים שהיגרו לקנדה מדלהי. בשנת 1972 עברה המשפחה לפלוגינג בקווינס, ניו יורק, שם אביה יסד מקדש סיקי. כשהייתה בת שלוש אובחנה אצלה מחלת רטיניטיס פיגמנטוזה שגרמה לה להתעוור בהדרגה. כשהייתה בת 10, לא יכלה עוד לקרוא ולכתוב. כשהייתה בת 16, נזדקקה לעזרת כלב נחייה. כיום היא עוורת לחלוטין, ונעזרת במקל הליכה כדי ללכת ממקום למקום.

איינגר קיבלה תואר B.S. בכלכלה מבית הספר וורטון באוניברסיטת פנסילבניה ותואר B.A בפסיכולוגיה ואנגלית ממכללה לאמנויות ולמדעים בשנת 1992 באוניברסיטה זו. בשנת 1997 השלימה דוקטורט בפסיכולוגיה חברתית באוניברסיטת סטנפורד.

אחד ממחקריה המפורסמים עוסק ב"פרדוקס המבחר". בניסוי הציבה עמדה לטעימת ריבה בקליפורניה. כאשר הוצעו שישה טעמי ריבות, כ-30% מהלקוחות רכשו ריבה, בעוד שכאשר הוצעו 24 טעמי ריבות, רק כ-3% עשו זאת.

קישורים חיצוניים 

 

 אתר אישי, באתר אוניברסיטת קולומביה

הערות שוליים 

ניו יורק: אישים
כלכלניות אמריקאיות
כלכלנים אמריקאים
סגל אוניברסיטת קולומביה
בעלות תואר דוקטור מאוניברסיטת סטנפורד
בעלי תואר דוקטור מאוניברסיטת סטנפורד
בוגרות בית הספר וורטון
בוגרי בית הספר וורטון
חוקרים בקבלת החלטות
אמריקאיות שנולדו ב-1969
אמריקאים שנולדו ב-1969